**Ministerul Educației și Cercetării al Republicii Moldova**

**Colegiul Național de Coregrafie**

Aprob:

Directorul CNC

 Sosna Ludmila

Proces-verbal Nr 2. din \_10.10.2022

***Aspecte metodologice privind organizarea, desfășurarea și evaluarea competențelor elevilor în cadrul examenelor de calificare***

**Specialitatea: 21590 Coregrafie**

 **Calificarea: 265303 Balerin**

Chișinău 2022

1. **Descrierea domeniului occupational și a calificării, inclusiv enumerarea**

 **finalităților de studii.**

* Specialistul în domeniu este capabil de a lucra ca balerin/balerină cu un colectiv coregrafic profesionist. El cunoaște genurile de bază ale coregrafiei, particularitățile distinctive ale diverselor genuri și specii de dans, inclusiv și a celor autohtone, cunoaște particularitățile fizice și psihologice ale copiilor de diferite vârste, metodele de instruire în domeniul coregrafiei, procedeele de studiere a elementelor scenice etc.
* Balerinii dau dovadă de aptitudini de interpretare, reproducere corectă a diverselor creații coregrafice precum auzul muzical în multitudinea lui de manifestare, simțul ritmic, rezistență la efort fizic, capacitate de concentrare, creativitate și capacitate de improvizare, autocontrol, echilibru personal și capacitatea de depășire a emoțiilor, adaptabilitate în context diverse etc.
* Specialiștii activează în cadrul ansamblurilor, colectivelor profesioniste de dans, grupuri folclorice profesioniste în care se desfășoară activități și evenimente cultural-artistice și de agrement.
* Specialistul este capabil să argumenteze criteriile structurale ale dansului clasic, popular, contemporan, să interpreteze cu măiestrie dansurile de diferite tipuri, să elaboreze un repertoriu adecvat potențialului artistic propriu și al formației de dans, să monitorizeze procesul de repetiție și de evaluări scenice, să însceneze compoziții muzical-coregrafice la un nivel calitativ înalt necesar prestărilor în public în cadrul unor spectacole și evenimente diverse organizate de instituții (festivaluri, divertismente artistice, sărbători populare, spectacole muzical-coregrafice etc.)
* Specialiștii demonstrează capacități deosebite de comunicare, lucru în echipă și sunt preocupați permanent de imaginea personală și starea proprie de sănătate pentru asigurarea premizelor utilizării abilităților profesioniste în condiții optime.

La realizarea standardului profesional s-a ținut cont, că prin învățământul profesional, absolventul colegiului să beneficieze de un învățământ modernizat, centrat pe elev, cu următoarele achiziții finale ale învățării:

* Comunicarea în limbajul de specialitate specific domeniului coregrafic;
* abilități specific activității de maestru de balet, lucru în echipă, în vederea conducerii activității colectivelor artistice de dans profesionale și de amatori;
* integrarea tehnologiilor informaționale în acțiunile de informare în arta coregrafică;
* receptarea și lansarea mesajelor cu un conținut atitudinal în limba română sau într-o altă limbă de comunicare internatională, aplicabile în domenii respective de activitate;
* aplicarea procedeelor necesare pentru redarea/expresia artistică a dansului;
* analiza/caracterizarea competentă a dansului de diverse genuri, stiluri, epoci, curente artistice;
* exercitarea rolului de pedagog-repetitor în cadrul diferitor categorii ai colectivelor de dans;
* pregătire profesionistă corespunzătoare pentru a se încadra în componența unui colectiv profesionist de artiști de balet etc;
* abilități de aplicare în practica educației coregrafice a metodelor eficiente de formare a tinerilor specialiști;
* capacități de apreciere la justa valoare a produselor coregrafice de divers gen, stil, etc.

**Examenul de calificare** la specialitatea Coregrafie calificarea Balerin este organizat cât și în incinta Colegiului Național de Coregrafie, atât și în incinta sediilor agenților economici. Elevii vor fi examinați în baza subiectelor expuse. Forma de evaluare a competențelor la Curriculumul modular Dans clasic/Dans duet/Dans popular-scenic/Dans popular este susținerea modulului practic și teoretic.

1. **Modul de organizare și susținere a probelor de evaluare.**

Elevii vor susține două examene de calificare:

1.Dans clasic/Dans popular-scenic, Dans popular

2. Dans clasic / Dans duet.

Examenul se va desfășura conform graficului aprobat de MEC, pe parcursul unei zile stabilite din timp. Intervalul dintre cele două examene de absolvire (Dans clasic/Dans duet) și (Dans popular-scenic/Dans popular) va fi de 5 zile.

**Obiectivele de evaluare în cadrul examenului de calificare**

Obiectivul principal al examenului de calificare va fi de aprecia:

* Nivelul de pregătire cât teoretică atât și practică a candidatului în domeniul disciplinei de specialitate (Dans clasic/Dans duet/Dans popular-scenic/Dans popular);
* Posedarea noțiunilor de bază,utilizarea corectă a limbajului specific disciplinei evaluate;
* Interpretarea corectă a elementelor coregrafice prezentate;
* Realizarea tehnică;
* Realizarea artistică (expresivitatea,muzicalitatea,creativitatea).

**Pentru evaluarea probei practice se va ține cont de următoarele criterii:**

**Aspectele teoretice pe care trebuie să le cunoască elevul:**

* Cunoașterea bazelor teoretice a disciplinei coregrafice;
* Cunoașterea ordinii executării exercițiilor propuse;
* Cunoașterea denumirilor și regulolor de executare a elementelor realizate;
* Capcitatea elevului de a însuși și a memora exercițiile propuse.

**Aspectele practice care trebuie fi aplicate de către elev:**

* Redarea corectă din punctul de vedere tehnic,stilistic,expresiv a textului coregrafic;
* Posedarea abilităților tehnice și artistice necesare pentru interpretare adecvată a exersisului propus;
* Sincronizarea mișcărilor individuale cu ale colegiilor;
* Realizarea potențialului creativ individual în procesul de interpretare;
* Interpretarea expresiv-emoțională a mișcărilor în corespundere cu caracterul propus (pentru disciplina Dans popular-scenic/Dans popular);
* Capacitatea de a utiliza element de recuzită în timpul interpretării (pentru disciplina Dans popular-scenic);
* Abilitatea de a distinge mișcările și muzica în diferite caractere (pentru disciplina Dans popular-scenic);
* Capacitatea de a însuși un anumit repertoriu;
* Realizarea potențialului creativ individual în procesul de interpretare;
* Posedarea abilităților tehnice și artistice necesare interpretării adecvate a repertoriului prezentat (pentru disciplina Dans popular-scenic/Dans duet);
* Atitudinea elevuluidață de disciplină (frecvența la ore,echipament adecvat disciplinei).

**Barem de evaluare a subiectelor**

Unitatăți de curs ***Dans clasic* /*Dans duet/Dans popular-scenic/Dans popular***

|  |  |  |  |
| --- | --- | --- | --- |
| **Nivel minim****(nota5/6)** | **Nivel mediu****(nota 7/8)** | **Nivel maxim****(nota 9/10)** | **Nesatisfăcător** |
| **Nota 5** se acordă pentru demonstrarea competențelor minime din domeniul unității de curs,punerea în aplicarea cărora întâmpină numeroase dificultăți.**Nota 6** se acordă pentru demonstrarea nivelului satisfăcător de cunoștințe cât teoretice atât și practice. | **Nota 7** se acordă pentru demonstrarea competențelor de bază,dezvoltate de unitatea de curs și abilitatea de aplicare a acestora în exerciții propuse.**Nota 8** se acordă pentru demonstrarea bună a competențelor teoretice și practice dezvoltate de unitatea de curs,abilități bune de aplicarea finalităților de studio cu o anumită lipsă de încredere și inprecizie ce țin de profunzimea și detaliile modulului. | **Nota 9** se acordă pentru demonstrarea foarte bună a competențelor teoretice și practice,dezvoltatea,abilități foarte bune în aplicarea competențelor dobândite cu câteva erori nesimnificative/neesențiale.**Nota 10** se acordă pentru demonstrarea profundă și remarcabilă a competențelor teoretice și practice,dezvoltate de unitatea de curs,creativitate și aptitudini în aplicarea competențelor dobândite,lucrul independent considerabil și cunoaștere versată din domeniul coregrafiei. | Nota nesatisfăcătoarea se acordă în momentul în care elevul nu demonstrează competențele minime,iar pentru a promova unitatea de curs se cere lucru suplementar. |